Oscar Loya

Joseph Oscar Loya (* 12. jún 1979, Indio, Kalifornia,  USA) je americký spevák a herec pôsobiaci v divadle Broadway.

V roku 2009 spolu s Alexom Christensenom reprezentoval Nemecko na Eurovízii v Moskve, kde obsadili 20. miesto so ziskom 35 bodov.

Kariéra 
Loya reprezentoval Nemecko na Eurovision Song Contest 2009 v rámci projektu Alex Sings Oscar Swings s producentom Alexom Christensenom. Počas finálového vystúpenia zo súťažnou piesňou ho 16. mája 2009 odprevadila americká speváčka a herečka Dita Von Teese. V hlasovaní divákov a odbornej poroty nakoniec obsadili 20. miesto so ziskom 35 bodov. Najväčší počet bodov (7) dostali z Dánska a Spojeného kráľovstva.

Po vystúpení na Eurovízii vydal Loya za producentskej asistencie Alexa Christensena debutový album Heart 4 Sale, na ktorom zaznel aj singel zo súťaže.

Osobný život 
Loya je najmladší z piatich súrodencov. Otvorene sa hlási k homosexuálnej orientácii. V súčasnosti žije so svojím priateľom v Mníchove.

Diskografia

Single

Albumy

Referencie

Iné projekty

Externé odkazy 
 Oficiálna stránka

Nemeckí popoví speváci
Popoví speváci USA
Nemeckí herci divadelných muzikálov
Herci divadelných muzikálov USA
Účastníci Veľkej ceny Eurovízie
LGBT osobnosti USA
Osobnosti z Kalifornie